Съобщение за план/програма: Подробен устройствен план /ПУП/ - План за регулация /ПР/ и План за застрояване /ПЗ/ за поземлен имот с идентификатор 32874.201.302 (нива) по кадастралната карта и кадастралните регистри на гр. Исперих, с цел промяна предназначението на земята и създаване на устройствена основа за изграждане на склад за строителни материали   
СЪОБЩЕНИЕ 
по чл.8, ал.4 на Наредбата за условията и реда за извършване на ЕО
Внесеният от възложителя – „Север Сън“ ЕООД ПУП - ПР и ПЗ за поземлен имот с идентификатор 32874.201.302 (нива) по кадастралната карта и кадастралните регистри на гр. Исперих, с цел промяна предназначението на земята и създаване на устройствена основа за изграждане на склад за строителни материали, попада в обхвата на т. 9.1 Подробни устройствени планове – Планове за застрояване от Приложение 2 към чл. 2, ал. 2, т. 1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. 
Предложените ПУП – ПР и ПЗ предвиждат:
· Имотът да се раздели на два самостоятелни имота с проектни номера 32874.201.9936 и 32874.201.9937;
· Проектен имот с номер 32874.201.9936 се урегулира като УПИ IV-9936, кв. 134 и се отрежда с установено предназначение - „За производствени и складови дейности“. Площта на имота е 0.990 дка. Устройствената зона се определя от разновидност „Жм – жилищно застрояване с малка височина“;
· План за застрояване, определящ и ограничителните линии на застрояване. На този етап се предвижда изграждане на склад за строителни материали.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-370-/1/-13.02.2023 г. 
